༦།འདི་ལོ་ཕྱི་ཟླ་༥པའི་ནང་ཨ་རི་ཕོ་བྲང་དཀར་པོའི་༢༠༡༨ལོའི་སྔོན་རྩིས་ཁོངས་བོད་མི་དང་འབྲེལ་བའི་ལས་གཞིར་རོགས་དངུལ་ཁག་ཅིག་ཁུ་བསྡུ་བྱ་རྒྱུའི་གནས་ཚུལ་ཐོན་སྐབས་སྐུ་ཚབ་དོན་གཅོད་སྤེན་པ་ཚེ་རིང་ལགས་ནས་དོན་གཅོད་ཀྱི་ལས་ཁུར་བཞེས་ཏེ་ཟླ་གྲངས་དགུ་ལྷག་སོང་ཡོད་ཀྱང༌།སྐབས་དེར་ཨ་རི་གཞུང་གི་སྔོན་རྩིས་དང་འབྲེལ་བའི་རོགས་དངུལ་གནད་དོན་མཇུག་འདེད་བྱ་རྒྱུ་དེ་སྐུ་ཚབ་དོན་གཅོད་ཀྱི་ལས་འགན་མིན་ལུགས་དང༌།དེ་ནི་རྒྱལ་སྤྱིའི་བོད་དོན་ལས་འགུལ་ཁང་གིས་མཇུག་སྐྱོང་དགོས་པའི་གནད་དོན་ཞིག་ཡིན་སྐོར་གཏམ་བཤད་གནང་ཡོད།དེ་བཞིན་བར་ལམ་ནས་བོད་མིའི་སྒྲིག་འཛུགས་ཀྱིས་ཨ་རི་གཞུང་ནས་རོགས་དངུལ་ཐོབ་ཐབས་འབད་བརྩོན་ལྷོད་མེད་གནང་བཞིན་པར་སྐུ་ཞབས་སྤེན་པ་ཚེ་རིང་ལགས་ནས་མཇུག་སྐྱོང་འགན་འཁུར་གནང་མེད།གལ་ཏེ་རོགས་དངུལ་དེ་དག་ལམ་ལྷོང་མ་བྱུང་ན་རྒྱ་བལ་གཉིས་ནང་ལས་གཞི་འགྲོ་བཞིན་པ་མང་དག་ཅིག་ལག་བསྟར་མི་ཐུབ་པའི་ཉེན་ཁ་ཆགས་ངེས་ཡིན་པ་དང༌།ལྷག་པར་འཛམ་གླིང་ནང་བོད་མིའི་སྒྲིག་འཛུགས་ཀྱི་ཆབ་སྲིད་ཐོག་ལྡོག་ཕྱོགས་ཀྱི་བརྡ་ལན་ཞིག་འགྲོ་ངེས་པ་བཅས་ལ་དགོངས་པ་བཞེས་ཐུབ་མེད།